Nordr

Nordr AS, tidligere Veidekke Eiendom AS, er et svensk-norsk eiendomsutviklingsselskap.

 Del av Veidekke-konsernet 
Selskapet var frem til høsten 2020 et datterselskap av Veidekke ASA, og var da etablert som en Norges største boligutviklere med flere tusen boliger i sin portefølje. Selskapet utviklet, bygget og solgte hovedsakelig leiligheter, men også rekkehus og småhus. Selskapet hadde sin aktivitet i geografisk tilknytning til de største byene i Norge. 
I virksomheten til Veidekke Eiendom inngikk også kjøp av tomter og eiendommer for utbygging til kontorer, forretninger eller bygg for offentlig virksomhet. Forretningsprofilen ble videreført etter at Veidekke solgte seg ut av selskapet.

 Omdanning til Nordr AS 
I 2020 ble selskapet avhendet til et konsortium bestående av Fredensborg AS, Fredensborg Bolig AS, Norwegian Property ASA og Union Real Estate Fund III Holding AS. Bak selskapene som kjøpte opp Veidekke Eiendom stod Ivar Tollefsen (Fredensborg-konsernet) og John Fredriksen (Norwegian Property og Union Real Estate Fund). Selskapet skiftet i 2020 navn til Nordr.

I september 2024 ble det publisert medieoppslag om at Fredensborg AS' eier Ivar Tollefsen, ønsket å selge seg ut av Nordr; Fredensborg satt da med 42,5 prosent av aksjene i Nordr.

 Referanser 

 Eksterne lenker 

Eiendom
Kategori:Norske eiendomsselskaper